JUMAL KÕNELEB
Tere ja tore taas kohtuda!
On tore jagada rõõmsaid ja häid uudiseid.
Jumalal on alati kõik kontrolli all ja Tal on alati häid uudiseid.
Oled sa selles kindel? - Olen.
Tema kuningriigis on alati kõik hästi.
Kui maailmas oleks ka mistahes olukord
ja maailmas valitseks mistahes hädad ja paanika,
võiksime ikkagi jagada häid uudiseid?
Muidugi. See tuleb lihtsalt sellest, et Tema kuningriik ei kõigu.
On olemas kaks reaalsust.
Üks on see maailm, milles me elame ja selles valitsev reaalsus
ja teine ehk vaimne reaalsus.
Vaimses reaalsuses valitseb Jumal.
See ongi see, millele täna mõtleme ja mida uurime.
Me oleme kahe riigi kodanikud.
Teine reaalsus.
Kaks reaalsust.
Üks on loomulikult see nähtav.
See, mida kogu aeg ja igapäevaselt näeme.
See, mida tunneme ja milles võib olla häda ning ahastust.
Selles on haigused, vaesus, raskused.
Kõik see, mida me näeme.
Need asjad on muidugi tõelised, nähtavad ja päriselt olemas.
Need asjad on hirmutavad
ja võivad viia täiesti endast välja.
Samas on olemas ka teine raalsus.
Kui ma sulen silmad,
peatun keset kõike, mis minu ümber toimub
ja tõstan oma pilgu Jeesuse peale.
Kui ma lihtsalt tõstan oma meeled ja mõtted Tema suunas.
Kõrgemale, Jeesuse peale.
Ta elab.
Ta on siin. - Aamen.
Ta elab meie sees. - Just nii.
Ta on koos minuga. - Aamen.
Kui ütled, et tõstad pilgu Jeesusele,
siis see ei tähenda lihtsalt seda, et me vaid mõtleme Ta peale,
vaid sellega, kui ma avan Piibli, on mu pilk juba Tema peal,
sest Tema on Jumala Sõna.
Nii loeme alati häid uudiseid,
sest see raamat räägib kaanest kaaneni sellest,
et Jumal valitseb.
Üle kogu vastupanu, üle kõigi probleemide ja katsumuste
valitseb ikkagi Jumal.
See ongi rõõmusõnum.
Pilgu tõstmine Jeesusele tähendab ka seda,
et me teeme Piibli lahti ja loeme, mida Sõna päriseselt ütleb.
Mida see ütleb meie ja meie elu kohta.
Tema on see sama igal päeval. - Aamen.
Ta on sama nädalast nädalasse ja päevast päeva. - Minutist minutisse.
- Ta on sama eile, täna ja igavesti.
Ta on igal päeval sama.
See tähendab, et mu elu võib olla stabiilne.
Toimugu ümbrringi, mis iganes.
Ta on varunud meie jaoks rahu.
"Kindlameelsele sa hoiad rahu, rahu, sest ta loodab sinu peale."
Koloslastele 1:13 ütleb:
"Kes meid on kiskunud välja pimeduse meelevallast
ja asetanud oma armsa Poja kuningriiki."
Kui sa oled võtnud Jeesuse vastu,
siis sind on juba kistud välja pimeduse riigist
ja asetatud Jumala armsa Poja ehk Kristuse kuningriiki.
Sa oledki päriselt kahe kuningriigi kodanik.
Sa oled võibolla Soome riigi kodanik,
aga veelgi lohutavam on see, et me oleme Jumalariigi kodanikud.
Kas mul on siis topelt kodakondsus? - Jah, sul on topelt kodakondsus.
Küsimus on selles, kumba ma vaatan?
Kumba ma vaatan?
On olemas nii palju informatsiooni, uudiseid ja sotsiaalmeediakanaleid,
mis annavad pidevalt informatsiooni ja see on sageli hirmutav info.
Aga minu sisemuses
ja Piiblis nagu Jan just ütles,
on täiesti erinev informatsioon. Täiesti erinevad sõnad.
Täiesti teistsugused uudised ja teistsugused tunnistused sellest,
kuidas inimeste käsi käib.
Kumb on parem?
Kumba tasub jälgida?
Kumb tundub parem ja mõjutab mind positiivsemalt?
- Olen konkreetselt märganud,
et loeb see, kummale annan rohkem aega.
Täiesti konkreetselt loeb see, kumba ma vaatan rohkem.
Kas kuulan rohkem uudiseid, surfan internettis
või loen Jumala Sõna.
- Millele ma keskendun?
Mõlemad kannavad oma vilja ja Piibli sõnul tuleb usk kuulmisest.
Täpselt samamoodi tuleb ka hirm.
Hirm on ju samamoodi usk. Usk sellesse, et kõik läheb halvasti.
Usk sellesse, et mu käsi käib kehvasti,
ma jään haigeks ega tule majanduslikult toime.
See kõik on usk negatiivsesse.
Jumala Sõna loob samuti usku,
aga usku sellesse, et Jumal on suurem.
Jumala Sõna loob usku, et Jumal valitseb.
Mistahes raamatu sa Piiblist valid.
Mõni ütleb selle peale, et Iiobi raamat on ju midagi muud,
aga siis tasub Iiobi raamat ikka lõpuni lugeda,
sest seal peitub tõeliselt suur usutunnistus sellest,
kuidas Iiob sai topelt tagasi kõik, mille hingevaenlane oli varastanud.
Ja ta elas pärast seda katsumust veel 140 aastat
ja nägi neli sugupõlve oma järglasi.
Iga raamat Piiblis räägib sellest.
Isegi Ilmutusraamat,
kuigi see võib mõnele tunduda hirmutav.
Ka selle raamatu lõpp on hea.
Kogu Piibel lõppeb hästi. Meie võidame!
Loeb siis see, millele pühendame aega.
Seetõttu ongi nii oluline, mida me rohkem vaatame.
Ma hetkel ei näe küll seda, et uudistest tuleks midagi head.
Seega peame mõtlema, kummasse ma panustan?
Kumb on mu esmane õpetus ja tõeallikas,
millest ma otsin sõnumeid ja infot.
Kas Piibel või uudised?
Muidugi on informatsioon oluline,
aga ka Jumalalt tulev info on tähtis.
Loen veidi Psalmist 84.
Ma armastan seda Psalmi.
See on Taaveti laul:
"Kui armsad on sinu hooned, Issand Sebaot!
Issanda õuesid igatseb ja ihaldab mu hing;
mu süda ja mu ihu hüüavad rõõmsasti elava Jumala poole.
Lind on ju enesele aseme leidnud ja pääsuke enesele pesa..."
Tema juures leiame endale eluaseme, pesa ja kindluse.
"...kuhu ta paneb oma pojad:
sinu altarid, Issand Sebaot, mu kuningas ja mu Jumal!"
Ma võin ka oma lapsed hoida Issanda, Kõigekõrgema kaitse all.
Kõigeväelise varju all.
"Õndsad on need, kes elavad sinu kojas;
nad kiidavad sind alati. Sela.
Õnnis on inimene, kelle tugevus on sinus,
kelle mõttes on pühad teekonnad.
Nutuorust läbi käies teevad nad selle allikate maaks;
ka varajane vihm katab neid õnnistusega.
Nad saavad rammule rammu lisaks ja ilmuvad Jumala ette Siionis."
Loen veel salmist 11:
"Sest üks päev sinu õuedes..."
ehk Tema ees palves või Jumala Sõna lugedes,
"Sest üks päev sinu õuedes on parem kui muid tuhat;
ma seisan pigemini läve juures oma Jumala kojas,
kui viibin õelate majades."
See on imeline!
Õnnis on see inimene, kes loodab Issandale.
See tähendab, et ta on õnnistatud. Ta on õnnis ehk õnnistatud.
Tal on rahu ja tal läheb hästi.
Me räägime seda sellepärast, et me näeme maailmaasju kõikumas.
Sinu elus võib see olla seotud haigusega, rahaasjadega
või murega tuleviku pärast.
Meil on tänapäeval palju teemasid, mille üle võiksime arutleda.
Nii kliimamuutusest kui kõigest muust.
Kust leida kõige selle keskel kaitset?
Sellepärast tahamegi sellest rääkida,
sest see, kes toetub Jumalale, on tõeliselt kaitstud.
See ei ole pelgalt lohutus, et inimene saaks pisut lõõgastuda
ja võibolla Jumal ka aitab.
Me näeme Jumala Sõnast, et igaüks, kes toetus Jumalale, sai abi.
Igaüks, kes toetus Jumalale, sai päästetud.
See on tõde.
See on nagu ankur, mis püsib.
Jumal on meie kaitse igavesti, sest Tema Kuningriik ei kõigu.
Mingu maailma riikidel kuidas tahes, sellegipoolest Jumalariik ei kõigu.
Joeli raamat 4:16 ütleb: "Issand möirgab Siionist
ja toob Jeruusalemmast kuuldavale oma hääle;
taevas ja maa värisevad, aga Issand..."
AGA!
Kui ka taevas ja maa värisevad, võin mina ikkagi öelda "aga".
Võin kõige selle keskel öelda: "Aga!"
"Kuigi taevas ja maa värisevad..."
ja läheks nii nagu Noa päevil, et kogu maailm hävines,
"...aga Issand on varjupaigaks oma rahvale
ja kindlaks linnaks Iisraeli lastele."
- Ma võtan selle sõnumi vastu. - Mina samuti.
Psalm 45:7 ütleb:
"Su aujärg, Jumal, on ikka ja igavesti, su valitsuskepp on õigluse kepp."
Tema Kuningriik püsib.
Juhtugu maa peal, mida iganes - möllaku koroonaviirus või mis tahes,
Jumalariigis ei ole midagi viga
ja Jumal on rahumeeli troonil ning valitseb.
Ja kuna sina kuulud Tema kuningriiki, siis Ta valitseb ka sinu elus
ja sa oled kaitstud, kui loodad Tema peale.
Need ei ole lihtsalt kaunid sõnad.
Oleme Joyga seda aastakümneid kogenud,
kui oleme erinevates olukordades Jumalale toetunud.
Üks inimene ütles mulle, kui tuli jutuks koroonaviirus,
et tema tundis nagu ta elus oleks justkui vaip jalge alt ära tõmmatud.
Ma vastasin, et mul pole kunagi mingit vaipa jalge all olnudki.
Mõtlen sellega seda, et olen juba 20 aastat usust elanud
ja nüüd märkan, kui väärtuslik see on,
kui toetud Jumala Sõnale ja Issandale, mitte olukordadele.
Siis oledki kaitstud.
2. Saameuli 22:47: "Issand elab!"
Ta ütleb: Issand elab!
See jõudis talle täiega kohale, et Issand elab.
Ta elab!
"Issand elab, kiidetud olgu mu kalju! Ülistatud olgu Jumal, mu päästekalju."
Psalm 62:8 Kas Jumal on kõrgeim?
"Jumala käes on mu pääste ja mu au;
mu jõu kalju, mu pelgupaik on Jumalas."
Kalju, millel võib seista.
Turvaline sadam, kus olen kaitstud.
Mul tuli meelde, et ka Iiob kirjutab: "Sest ma tean, et mu Lunastaja elab."
Mina tean.
Ka tema teadis, et tema Issand elab ja ta on kaitstud.
Ta kirjutab veel, et Tema jääb viimsena põrmu peale seisma.
Ta teadis ka seda, et Jeesus on võitnud surma väe.
Isegi surma pole tarvis karta.
On imeline meenutada ka Iisraeli rahvast
ja aega, mil nad pääsesid vabaks Egiptuse orjapõlvest.
Nad pidid minema läbi kõrbe
ja 5. Moosese 1:19 on kirjas: "Ja me läksime teele Hoorebilt
ning rändasime läbi kogu selle suure ja koleda kõrbe..."
See polnud mingi väike piknik toredas viljapuuaias,
vaid seal oli kole kõrb ja kuivus.
Võibolla olid seal maod ja igasugused putukad.
Seal polnud toitu ega vett.
See oli ohtlik koht,
aga Issand kaitses neid.
Ta käis nende eel pilvesambana päeval
ja tulesambana öösel.
Ta ümbritses neid kogu aeg ja nad olid pidevalt kaitstud.
Psalm 125:2.
Julgustan sind võtma neid kirjakohti vastu
ja otsekui sööma neid sõnu.
"Jeruusalemma ümber on mäed
ja Issand on oma rahva ümber nüüd ja igavesti."
Issand ümbritseb sind, Issand ümbritseb mind,
Issand on meie ümber nüüd ja igavesti.
Ta ei tuku ega maga. Ta kaitseb meid.
"Issand ümbritseb oma rahvast nüüd ja igavesti."
- Aamen.
See on väga tähtis, sest me ise valime, mida me vaatame
ja millel me laseme oma südamele mõju avaldada.
Elu lähtub ju südamest.
Sellepärast me räägimegi sellest ja julgustame lugema Jumala Sõna;
julgustame kuulama ülistusmuusikat ja palvetama;
panema ukse kinni ja lülitama mobiiltelefoni välja,
et keskenduda Issandale, sest sealt leiame kaitse.
5. Moosese 30:19 julgustab Jumal sedasi:
"Ma kutsun täna tunnistajaiks teie vastu taeva ja maa:
ma olen pannud su ette elu ja surma..."
Jumal on andnud meile oma Sõna, millest meiegi leiame kaitset ja abi.
Jumal on andnud meile palve ja oma Püha Vaimu.
Ta ise elab meie sees
ja kõik need asjad annavad meile kindlust ja lohutust,
et võiksime tulla toime, millega tahes.
Meil on siiski valik ja Jumala Sõna soovitab valida elu.
Vali Jumala Sõna, vali Issand, vali Püha Vaimu ligiolu,
vali ülistusmuusika ja head uudised, et sina ja su sugu võiksite elada.
Selles on imeline tõotus, sest see tähendab ju seda,
et valides elu ja valides Teda, et sina ja su sugu võiksite elada,
siis meil läheb hästi ja meie lastel läheb hästi.
Ka täna ja igal päeval ning igal hetkel ja mida hullemaks maailm muutub,
seda rohkem tuleks meil otsida kaitset sealt,
kus seda kaitselt päriselt leida võib ehk siis Issandas.
Psalm 121:1:
"Ma tõstan oma silmad mägede poole, kust tuleb mulle abi?"
- Kust see abi siis tuleb?
"Abi tuleb mulle Issanda käest, kes on teinud taeva ja maa.
Ei ta lase su jalga vääratada,
ei su hoidja tuku.
Vaata, ei tuku ega jää magama see, kes Iisraeli hoiab.
Issand on su hoidja, Issand on su varjaja su paremal käel.
Päeval ei pista sind päike ega kuu öösel.
Issand hoiab sind kõige kurja eest,
tema hoiab sinu hinge.
Issand hoiab su minemist ja su tulemist nüüd ja igavesti."
See on nii vägev!
Issand on siin koos meiega.
Ta ei hülga ega jäta meid kunagi.
Ta on alati koos meiega.
Ehk siis otsigem kaitset sealt, kus see kaitse leidub.
Toetugem Temale, kelle Kuningriik ei kõigu.
Toetugem Temale, kelle Sõna ei muutu.
Toetugem Temale, kelle Vaim on alati sama
ja alati koos meiga.
Ta on tõotanud kõigile, kes Tema peale loodavad,
et igaüks, kes toetub Temale, on kaitstud ja pääseb.
Aamen.
Palvetame koos sinuga
Aitäh, taevane Isa, et Sinu kuningriik ei kõigu ega muutu kunagi.
Aitäh, taevane Isa, et võime palvetada täna kõigi eest,
keda olukorrad hirmutavad ja kelle elutingimused on rasked.
Võime kuulutada Sinu rahu just praegu.
Aitäh, Issand, et Sinu kuningriik ei kõigu.
Sinu kuningriik on igavene kuningriik
ja Sa oled juba asetanud meid oma armsa Poja kuningriiki.
Tahan kuulutada just praegu Jeesuse ligiolu ja rahu
igasse südamesse.
Aitäh, Püha Vaim, et tood oma imelise ligiolu ja rahu
igasse südamesse, nii et kogu hirm võib ära sulada.
Kõik mured kaovad
ja Su rahu võib tulla ning valitseda kõikide südameis.
Aitäh Issand, et võime alati ja kõiges kiita ning tänada
ja tõsta alati kõiges oma pilgu Sinule, Issand
ja rõõmustada selle üle, mida Sa oled meie heaks teinud.
Selle üle, et Sa oled tõusnud surnuist ja oled vägagi elus.
Jeesus, Sa oled ülestõusnud
ja me võime öelda ning hüüda kogu oma sisemusest ja südamest,
et Issand elab!
Issand elab!
Aitäh, et nagu Paulus ja Siilas ülistasid Sind vanglas olles,
võime ka meie Sind täna ülistada.
Me ülistame Sind Issand Su tõotuste eest.
Me ülistame Sind selle eest, et Sa oled alati lubanud meid aidata.
Aitäh, et ka praegusel hetkel
on Su inglid läinud liikvele ja tegutsevad meie aitamiseks.
Aitäh palvevastuste eest just praegu
kõikide eludes, kes on palunud ja kes neid vajavad.
Aitäh, Issand, et Sa oled tõotanud, öelnud ja lubanud,
et Sa täidad kõik meie vajadused oma armu rikkust mööda.
Seda me oleme Janiga näinud, kui meil polnud sentigi raha.
Ka siis, kui külmkapp oli tühi, täitis Issand iga päev meie vajadused.
Täitis erineval moel.
Me lihtsalt täname Sind Issand, et Sa oled tõesti elav.
Ma tahan ka kuulutada sulle täie väega:
Ära karda!
Jeesuse nimel, ära karda!
Mis iganes olukorras sa oledki, astu julgelt koos Issandaga edasi.
Ära vaata paremale ega vasakule,
vaid vaata otse Tema ja Ta Sõna peale.
Vaata otse ja ainult Tema peale ja astu samm sammu haaval edasi.
Üks samm korraga.
Mõnikord on sellised ajad, et me päriselt peame harjutama seda,
et me käime vaadates üksnes Temale.
Meil on nagu silmaklappidega tööhobune
või märulipolitsei tööhobune,
kellel peavad olema silmaklapid, et hobune püsiks täielikult rahulikuna.
Ta läheb otse ega karda midagi.
Ta läheb rahulikult, autoriteetselt ja väeliselt kõigest läbi.
Sellised oleme meie,
kelles elab Tema, kes on kõrgeim ja suurim kõigist.
Me ammutame sellest tugevust
ja võime käia autoriteediga, selg sirgena
ja rahulikult ning rõõmsalt Kristuses.
Tahan kuulutada ka igaühele, kes on Iiobi kombel midagi kaotanud,
kuigi Iiob kaotas kõik.
Ometi andis Jumal talle kahekordselt tagasi.
Nii kuulutan ma ka sulle,
et Jumal korvab selle, mis sult on varastatud.
Sa saad Jeesuse nimel kahekordselt tagasi kõik selle,
mis sinult on röövitud.
Tulgu sulle kahekordne õnnistus Jeesuse nimel!
Aamen.
On tohutu õnnistus ja eesõigus, et Soomes on telekanal,
mis edastab julgelt evangeeliumi kõikidesse kodudesse.
Tule ka sina osalema ja õnnistama seda teletööd.
Helistades 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Leiad vajaliku info ka www.tv7.ee
Toeta seda teletööd ja tea, et see on tõeliselt oluline,
et evangeelium jõuaks tõesti ka kõikidesse Eesti kodudesse.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7